Masfjordtunnelen

Masfjordtunnelen er en tunnel på europavei 39 i Masfjorden kommune i Vestland. Tunnelen går mellom Storevatnet og Matre. Ved øvre åpning går E39 på Storavatn bru over utløpet av Storevatnet på 325 moh. Den er 4 110 meter lang, og ble åpnet 7. desember 1995.Bergens Tidende, 7. desember 1995, s.25 Masfjordtunnelen avløste et smalt og svingete veiparti i Haugsdalen og langs Matrefjorden, og var en betydelig innkorting av veien. Med Nordhordlandsbrua, Masfjordstunnelen og andre utbedringer ble bil omtrent like rask transport som fly mellom Førde og Bergen.

Tunnelen kostet den gangen 116 millioner kroner. Tunneltaket ble dekket av plater av PE-skum og tunnelen var en av de første som hadde brannsikring av dette skummet. Strekning fra øvre tunnelåpning til Nipetjørn (3,7 km) ble samtidig utbedret.

Tunnelen stiger fra nær havnivå (nedre åpning 11 moh) til 321 moh. (330 moh ifølge Kartverket), og er relativt bratt med en stigning på 8,18 %.Bergens Tidende, 1. april 1995, s.2Kartverket www.norgeskart.no, lest 8. juli 2015. Fra 2007 har Statens vegvesen satt 5 % maksimal stigning i nye tunneler i tråd med EUs standard. For korte tunneler med lite trafikk er det mer akseptabelt med brattere enn 5 %.Statens vegvesen: Lange, bratte og kompliserte tunneler , Nytt om vegnormalarbeidet, Nr 6, 19. oktober 2007, 7. årgang, lest 8. juli 2015.Vegdirektoratet: Etatsprogrammet Moderne vegtunneler 2008–2011. Grensesprengende tunneler - lange og dype, går det en grense? Rapport nr 136. Juni 2011. Den har et langt parti med tre kjørefelt, to kjørefelt i sørgående retning (oppover i tunnelen). Det er ikke tillatt for fotgjengere og syklister å ferdes i Masfjordtunnelen.

Tunnelen ble oppgradert i perioden 2017-2020 med blant annet ny LED-belysning, nye havarinisjer, nye tekniske bygg og nye nødstasjoner (SOS-telefon og brannslukkere). Det er også kameraovervåkning ved havarinisjene som gjør at Vegtrafikksentralen i Bergen får varsel og kan stenge tunnelen enkelt og raskt slik at en unngår mer trafikk i tunnelen.

Se også
Nipetunnelen
Veitunneler i Norge

Referanser

Eksterne lenker
 Bergens Tidende: Brannstyrken samlet sauer
 Strilen: Røykdykkarutstyret ingen får bruka
 NRKs fylkesleksikon for Sogn og Fjordane: E 39 mellom Sogn og Bergen
 The World's Longest Tunnel Page

Kategori:Tunneler på E39
Kategori:Veitunneler i Masfjorden
Kategori:1995 i Norge
Kategori:Tunneler åpnet i 1995